D-I-V-O-R-C-E

«D-I-V-O-R-C-E» er en amerikansk sang, skrevet av  Bobby Braddock og Curly Putman. Tammy Wynette gjorde den berømt. Hun spilte den inn 22. mars 1968 og den ble utgitt på singlen Epic 10315 i mai 1968. Sangen ble en nummer én-countryhit i 1968.
Bare ett år etter at Wynette hadde vunnet fremgang med sin første hit, «Your Good Girl's Gonna Go Bad», hadde hun allerede fått et rykte på seg å imøtekomme det kvinnelige perspektivet i countrymusikken, som publikum hadde lengtet etter, ifølge countrymusikkforfatter, Kurt WolffMed Wolfs egne ord: «Da enden på veien ble nådd, talte hun også enkelt om de vanskelige sakene som møter moderne dagers par».Teksten begynner med det gamle foreldreknepet med å stave ordene som mødrene og fedrene håper at deres små barn ikke vil forstå, fordi barna vil ikke være i stand til å stave eller forstå ordenes betydning. I dette tilfellet, staver den snart fraskilte moren ord som skilsmisse, Joe (navnet på hennes fire år gamle sønn), helvete og foreldrerett for å beskytte den unge, bekymringsløse gutten fra de vonde, harde realitetene og det endelige bruddet mellom moren og faren.
Countrymusikkhistoriker Bill Malone skrev at Wynettes eget urolige liv (fem ekteskap) «omfattet den taggete virkeligheten så mange kvinner har møtt». Derfor, hevdet han at Wynette identifiserte seg så godt med «D-I-V-O-R-C-E». Hennes utførelse, skrev Malone, er «smertefullt oppriktig – det er ingen ironi her – og hvis det er en såpeoperaegenskap i dialogen, gjenspeiler inneholdet hennes eget liv og samtidige erfaring».Wolff hevdet imidlertid at sangen er «tåredryppende som enhver countrysang før og siden. Den nærmer seg parodien, men stopper rett før takket være oppriktigheten i Tammy Wynettes stemme».


== Norsk versjon ==
Arve Sigvaldsen har skrevet en norsk tekst. På norsk bærer den tittelen «Skilsmisse».


=== Innspilling ===
Lillian Askeland. Utgitt på LP-platen Countryfest 5 (Talent TLS 3060) i 1980.


== Anvendelse i filmer ==
Den originale innspillingen med Tammy Wynette var med i filmen Five Easy Pieces (1970).
Wynettes gjeninnspilling fra 1973 (som opprinnelig fantes på albumet Kids Say the Dardnest Things) var med i filmen Brokeback Mountain (2006).


== Coverversjoner ==
Dolly Parton
Dottie West
Duane Allman and the Hour Glass (1968)


== Parodier ==
«B.A.C.O.N.» og «E.G.G.S.» ble primært fremført av Homer and Jethro
«R.E.F.E.R.E.E.», skrevet og sunget av Dan Bryce, var en respons på en kontroversiell dommeravgjørelse i en Five Nations-kamp i 1974 mellom England og Wales i Twickenham.
En komisk versjon ble innspilt live på Apollo, Glasgow, av den skotske komikeren, Billy Connolly (teksten skrevet av Wilma H. Polmont), med en hund istedenfor en gutt i teksten. Ord som veterinær og karantene ble stavet. Den ble utgitt på singlen Polydor 2058 652. Produsent var Phil Coulter for Martin Coulter Enterprises.
Musikknummeret U.N.C.O.U.P.L.E.D. fra musikalen Starlight Express parodierte «D-I-V-O-R-C-E».
The Circle Jerks (en punkrockgruppe fra Sør-California). En medley av popsanger med tittelen Golden Shower og Hits ble utgitt i 1983. Den innbefattet det første verset samt refrenget til «D-I-V-O-R-C-E».
Under CNA Awards i 2009 fremførte vertene Brad Paisley og Carrie Underwood en parodi på sangen. Det indikerte den nylige offentliggjørelsen at countrymusikkduoen Brooks & Dunn skulle splittes.


== Listeplasseringer ==


== Referanser ==